וילמוש בק (זמר אופרה)

וילמוש בק (נקרא גם וילהלם וויליאם בק בחו"ל, בהונגרית: Beck Vilmos; פשט, 19 בפברואר 1868 – שיקגו, 1 בדצמבר 1925) היה זמר אופרה (בריטון) יהודי-הונגרי.

== ביוגרפיה ==
בק נולד במשפחה יהודית, אביו, שאנדור בק היה בעל בית חרושת, אמו הייתה קטלין פרידמן. יכולותיו המוזיקליות התבטאו כבר בגיל עשר. לאחר שלמד קומפוזיציה ופסנתר בפשט, הבחין המלחין, המנצח והמורה למוזיקה הגרמני האנס פון קוסלר בכישורי השירה שלו. על פי הצעתו נסע לפריז לארבע שנים, שם למד פיתוח קול ושירה בקונסרבטוריון.

לאחר שובו, בשנת 1892 ערך הופעת בכורה בבית האופרה של בודפשט ב-17 בספטמבר בתפקיד הראשי של האופרה "המלט" מאת אמברואז תומא. הוא חתם על חוזה כחבר הסגל בחודש שלאחר מכן. עד מהרה הפך לבריטון המועסק ביותר לצד הבריטון מיהאי טקאץ'. בשנת 1901 התארח באופרה של וינה. שם הופיע ב-10 בספטמבר, באופרה של וגנר זהב הריין בתפקיד אלבריך. הוא שב לבירת אוסטריה כאורח במשך שתי עונות. חוזהו בודפשט הופסק בשנת 1908 וב־14 בינואר נפרד בתפקיד מלט. הוא נסע לפריז, שם הופיע בארמון גרנייה ב-1 בפברואר כטלרמונד (וגנר: לוהנגרין). עד פרוץ מלחמת העולם הראשונה הופיע בבירת צרפת בעיקר בהופעות יצירות וגנר בצורת קונצרטים. משנת 1910 ועד מותו הופיע בעיקר במיזם שפעל בתיאטרון האודיטוריום בשיקגו. בשנת 1912 פנה ללא הצלחה לתפקיד מנהל האופרה של בודפשט, שהייתה במשבר כלכלי עקב הירידה במספר הצופים. לאחר מלחמת העולם הראשונה הוא הופיע שוב לעיתים קרובות באירופה, בתקופה זו הוא התארח הכי הרבה בשוודיה.

במשך תקופה קצרה היה בק בעלה של השחקנית אלה קרטס, איתה התחתן ב־18 ביוני 1898 בבודפשט,<ref>[https://www.familysearch.org/ark:/61903/3:1:S3HY-D1Z7-J4C?i=432&cc=1452460 A házasságkötés bejegyezve a Bp. VI. ker. állami házassági akv. 547/1898. folyószáma alatt.]</ref> הם התגרשו בשנת 1904.<ref>A magyar királyi Curia 1904. évi febr. 18. napján 890/1904. polg. sz. a. kelt ítélete.</ref> היא נישאה מייד לאחר מכן לשאנדור גות. באופן בלתי צפוי, וילמוש בק מת בחדרר המלון בשיקגו. אפשרות הרעלה הועלתה גם כסיבה. הקהילה ההונגרית האמריקאית הזדעזעה מהחדשות.

בקריירה שלו היו שתי בכורות עולמיות חשובות:
* ב־16 בדצמבר 1902, היא שר בבודפשט את תפקיד אדלברט פון ויסלינגן באופרה של קרל גולדמארק Götz von Berlichingen
* הבכורה העולמית השניינ הייתה בשיקגו ב־30 בדצמבר 1921, בתפקיד הליאנדר הראשון באופרה אהבה לשלושה תפוזים של סרגיי פרוקופייב.

חוג תפקידיו היה בריטון דרמטי והיה מצוין באופרות איטלקיות וצרפתיות, כמו גם בדרמות מוזיקליות של וגנר. קולו תואר כבעל גוון נעים להפליא, מלא ומתאים גם לסגנון בל קנטו.

== תפקידיו ==
* אומברטו ג'ורדאנו: פדורה - דה סיריקס
* גולדמרק: Berlichingen Götz - Adelbert von Weislingen
* גונו: פאוסט - ולנטין
* רוג'רו ליאונקוואלו - ליצנים - טוניו
* מאסנה: הרודיאס - ויטליוס
* מאיירבר: האישה האפריקאית - נלוסקו
* מוצרט: דון ג'ובאני - תפקיד ראשי
* פרוקופייב: מאהב שלושת התפוזים - Leander
* פוצ'יני: מנון לסקו - סמל לסקו
* פוצ'יני: טוסקה - הברון מסקרפיה
* סן-סנס: שמשון ודלילה - הכהן הגדול של דגון
* תומא: המלט - תפקיד ראשי
* ורדי: ריגולטו - תפקיד ראשי
* ורדי: אותלו - יאגו
* וגנר: ההולנדי המעופף - ההולנדי
* וגנר: טנהויזר - וולפרם פון אשנבאך
* וגנר: לוהנגרין - טלרמונד
* וגנר: טריסטן ואיזולדה - קורוונאל
* וגנר: טבעת הניבלונג - אלבריך; ווטן

== לקריאה נוספת ==
* 100 שנה לבית האופרה של בודפשט. 1984. 
* מסמכים נבחרים של בית האופרה בן המאה, 
* [https://archive.org/stream/ludwigeisenberg00eiseuoft#page/71/mode/1up Eisenberg, Ludwig: Großes biographisches Lexikon der Deutschen Bühne im XIX. Jahrhundert.] Leipzig, 1903.
* לקסיקון יהודי הונגרי. 1929. וילמוש בק. [http://mek.oszk.hu/04000/04093/html/0106.html מקוון].
* [https://web.archive.org/web/20160307075949/http://hosting.operissimo.com/triboni/exec?id=ffcyoieagxaaaaaayafk&method=com.operissimo.artist.webdisplay&searchstr=beck&xsl=webdisplay Operissimo.com]
* [http://flps.newberry.org/article/5422061_2_0122 תיאור עכשווי] של [http://flps.newberry.org/article/5422061_2_0122 מותו בגיליון הבית] של ה -6 בדצמבר 1925 (בתרגום לאנגלית)
* [http://mek.oszk.hu/08700/08756/html/I/szin_I.0172.pdf לקסיקון משחק הבמה ההונגרי]
* [https://web.archive.org/web/20100529060506/http://regi.pim.hu/Online/adattar/mei.php אינדקס ביוגרפי הונגרי]

== קישורים חיצוניים ==

* 

== הערות שוליים ==

קטגוריה:יהודים הונגרים
קטגוריה:מהגרים מהונגריה לארצות הברית
קטגוריה:זמרי אופרה יהודים
קטגוריה:זמרי אופרה
קטגוריה:זמרי אופרה יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1868
קטגוריה:הונגרים שנפטרו ב-1925